કારમાં એર બેગ છે તો પછી શું ચિંતા છે તેવી બેદરકારી રાખવાના બદલે સીટ બેલ્ટ જરુર પહેરો. આજકાલ કારમાં એવી ટેક્નોલોજી એડ કરવામાં આવી છે કે જો સીટ બેલ્ટ પહેરેલો હોય તો જ કારની એરબેગ જરુરી સમયે રિઝલ્ટ આપે છે. જો આવી ટેક્નોલોજી ના હોય તો પણ કાર ડ્રાઈવ કરતી વખતે સીટ બેલ્ટ અચુક પહેરવો જોઈએ. ગંભીર અકસ્માતમાં સ્ટીયરિંગ તૂટીને મોઢા તરફ આવવાની શક્યાતાઓ રહેલી હોય છે આવામાં સીટ બેલ્ટ હોય તો શરીર સ્ટીયરિંગ તરફ ઢળી જવાના બદલે અકસ્માત દરમિયાન અટકી જવાય છે. જેના કારણે ઈજાઓ ઓછી થાય છે. એવા કિસ્સા પણ બન્યા છે કે જેમાં સીટ બેલ્ટ વગર એરબેગના ખુલવાના કારણે અકસ્માતમાં ડ્રાઈવરનું મોત થયું હોય, માટે સીટબેલ્ટ પહેરવો જરુરી છે.